**Nevezés menete**

1. **Hazai nemzeti versenyek**

A Magyarországon rendezett nemzeti versenyekere a Magyar Lovassport Szövetség elektronikus nevezési rendszerén keresztül, a <http://nevezes.tavlovasok.hu/> linken lehet nevezni.

1. **Külföldi nemzetközi versenyek**
* A nevezési határidő lejárta előtt legkésőbb egy héttel a szövetségi kapitánynak megküldött emailben kell jelezni a nevezési szándékot, a ló és lovas nevének, FEI számának, a verseny helyének és időpontjának, illetve a verseny pontos kategóriájának megjelölésével.
* Újonc ló vagy lovas esetén a minősülő versenyek adatait (helyszín, időpont, kategória, helyezés, átlagsebesség) is kérjük megküldeni.
* Az edző megjelölésére újonc ló esetén mindenképpen szükség van, más esetben csak edzőváltás esetén (DE FIGYELEM! Edzőváltás esetén 30 napig nem versenyezhet a ló! Közvetlen nevezéssel együtt ne váltsatok edzőt!).
* A szövetségi kapitány ellenőrzi a ló és a lovas minősülését, kötelező pihenőidő leteltét, esetleges eltiltást, sárga lapot, majd továbbítja a nevezést a Magyar Lovassport Szövetségnek.
* A Magyar Lovassport Szövetség ellenőrzi a licence, sportorvosi, stb meglétét, és nevezi a versenyzőt a FEI elektronikus rendszerén keresztül.
* Ezt követően a lovas a FEI Sport App segítségével már látja a nevezését, tudja ellenőrizni.
1. **Hazai nemzetközi versenyek**

A hazai nemzetközi versenyek esetén kettős nevezésre van szükség.

1. A külföldi nemzetközi versenyekre történő nevezéssel megegyezően:
	* A nevezési határidő lejárta előtt legkésőbb egy héttel a szövetségi kapitánynak megküldött emailben kell jelezni a nevezési szándékot, a ló és lovas nevének, FEI számának, és a verseny kategóriájának megjelölésével.
	* Újonc ló vagy lovas esetén a minősülő versenyek adatait is kérjük megküldeni.
	* Az edző megjelölésére újonc ló esetén mindenképpen szükség van, más esetben csak edzőváltás esetén (DE FIGYELEM! Edzőváltás esetén 30 napig nem versenyezhet a ló! Közvetlen nevezéssel együtt ne váltsatok edzőt!).
	* A szövetségi kapitány ellenőrzi a ló és a lovas minősülését, kötelező pihenőidő leteltét, esetleges eltiltást, sárga lapot, majd továbbítja a nevezést a Magyar Lovassport Szövetségnek.
	* A Magyar Lovassport Szövetség ellenőrzi a licence, sportorvosi, stb meglétét, és nevezi a versenyzőt a FEI elektronikus rendszerén keresztül.
	* Ezt követően a lovas a FEI Sport App segítségével már látja a nevezését, tudja ellenőrizni.
2. Ezzel párhuzamosan a Magyar Lovassport Szövetség elektronikus nevezési rendszerén keresztül, a <http://nevezes.tavlovasok.hu/> linken keresztül is le kell adni a nevezést.
3. **Külföldi nemzeti versenyek**
* Külföldi nemzeti nevezés esetén a versenykiírásban megjelölt nevezési határidő leteltét megelőzően egy héttel a szövetségi kapitánynak emailben kérjük jelezni a nevezési szándékot, a ló és lovas nevének, igazolási számának, a verseny helyszínének, időpontjának, pontos kategóriájának megjelölésével.
* Az emailhez kérjük csatolni a versenykiírást, és/vagy a szervező pontos nevét, elérhetőségét.
* A szövetségi kapitány ellenőrzi a ló és a lovas minősülését, kötelező pihenőidő leteltét, esetleges eltiltást, sárga lapot, majd továbbítja a nevezést a Magyar Lovassport Szövetségnek.
* A Magyar Lovassport Szövetség ellenőrzi a licence, sportorvosi, stb meglétét, és nevezi a versenyzőt a versenyre.

Amennyiben a határidőket nem sikerül betartani, nem tudjuk garantálni, hogy elegendő idő marad a folyamat lebonyolítására. A verseny kategóriájának megjelölésénél ne feljtsétek el, hogy junior vagy felnőtt kategóriáról, illetve adott esetben szombati vagy vasárnapi versenyről van-e szó.

A nevezéseket jelenleg a vargakata123@gmail.com emailcímre várjuk.

Köszönettel:

Varga Kata